Børn, leg og sprog | <% if ( total_view > 0 ) { %> <%= total_view > 1 ? "total views" : "total view" %>, <% if ( today_view > 0 ) { %> <%= today_view > 1 ? "views today" : "view today" %> no views today	No views yet
HomeBørn, leg og sprog
18. april 2018 14. april 2018 artikler, børnehave, dataindsamling, evidens, forskning, leg, sprog
Endnu et dansk studie kradser i en hyppigt forekommende opfattelse af, hvad der er effektiv sprogstimulering. Studiet er omtalt i en artikel i det nyeste nummer af BUPLs fagblad Børn&Unge. Nedenfor har jeg sakset i artiklen.
Ofte prøver man at støtte børns sprog i aktiviteter, som er styret af voksne, men børn bruger væsentligt flere ord, når de leger, viser nyt studie. Det peger på, at legen rummet et stort potentiale for sprogudvikling, hvis pædagoger indgår i den.
Børn taler mere, når de leger, end når de deltager i strukturerede aktiviteter, spiser eller lignende. Pointen med sprogstøttende samtaler er at få børn til at tænke mere abstrakt, men det gør de allerede, når de leger. Bruger vi ikke legen til at understøtte børnenes sprog, går vi glip af en stor mulighed. Det betyder ikke, at pædagoger ikke skal læse med børnene og støtte dem i andre situationer – legen er bare vigtig, siger ph.d. Justin Markussen Brown, forskeren bag studiet.
Han har gennemført et feltstudie i en børnehave i Odense, hvor 12 børn blev fulgt og deres sprogbrug analyseret. Med en lille elektronisk optager på hvert barn blev alt, hvad de sagde, optaget en hel dag. Derefter blev børnenes sproghandlinger analyseret i fem forskellige typiske situationer i et dansk dagtilbud: indendørs og udendørs leg, indendørs og udendørs voksenstyrede aktiviteter, og når børnene spiser.
Så mange sproghandlinger* havde børnene på fem minutter
Vuggestuebørn Børnehavebørn
Udendørs 29
18 Indendørs
Udendørs 26
Voksenstyrede aktiviteter Indendørs
Udendørs 25
** Indendørs
Udendørs 11
Spisning 11 14
* Sproghandlinger er her defineret som ord eller lyde, der ytres af barnet
** Studiet rummer ikke tal for vuggestuebørn ved denne aktivitet
Resultaterne er lidt forskellige for de mindste og de største børn. Børnehavebørnene brugte deres sprog mest, når de legede udendørs og næstmest, når de legede indendørs. For vuggestuebørnene er det lidt anderledes, idet de brugte flest ord, når de legede indendørs, og når de deltog i voksenstyrede indendørs aktiviteter.
Resultaterne kommer ikke bag på Justin Markussen-Brown:
Ofte undersøger man, hvad der foregår med børns sprog i de voksenstyrede aktiviteter, og når de spiser og den slags. Teorien siger faktisk – ligesom min undersøgelse – at de taler mest, mens de leger. Vi lider under den idé, at leg ikke er seriøs. Der er i nogle sammenhænge en opfattelse af, at leg er godt men måske ikke helt nødvendig. Min opfattelse er, at bl.a. i forhold til indlæring af sprog er leg rigtig vigtig. Børnene kommer ud i abstrakte tankegange, og gennem legen gør de en hel masse af det, vi gerne vil ha dem til i de voksenstyrede aktiviteter.
Justin Markussen-Brown har kun undersøgt 12 børns sprogbrug, så man kan ikke fastslå, at det vil være sådan for alle børn eller i alle dagtilbud. Til gengæl peger resultaterne entydigt i samme retning, så meget tyder på det.
Legen rummer potentiale for at lære sprog, så spørgsmålet er, hvordan man kan udnytte det potentiale. Det kræver både, at børnene taler meget, og at de kommunikerer med voksne med et mere nuanceret sprog.
En tilgang kunne være guidet leg. Her er det vigtigt, at voksne ikke skal styre legen men indgå i den og indimellem strø sætninger ud over børnene, der er lidt mere komplekse end dem, de selv bruger. Det kræver, at man lytter, lytter og lytter.
En forudsætning er, at pædagogerne har tid og mulighed for at prioritere at deltage i legen. Det kan være en udfordring.
Jeg har talt med mange pædagoger, der siger, at når børnene leger, er det de voksnes mulighed for at klare andre opgaver som dokumentation, rydde op eller forberede en aktivitet. Skal de indgå i legen, kræver det, at de organiserer sig anderledes, siger Justin Markussen-Brown.
Samtidig er der brug for mere efteruddannelse.
Sprogstøttende arbejde er ikke nemt. Man skal bryde vaner, lægge mærke til børnenes signaler og ikke styre legen. Der ligger en stor faglighed i det, og der er et stort behov for efteruddannelse – på det pædagogiske område er efteruddannelse desværre nedprioriteret. Man taler meget om, at børnenes første år er afgørende, men man gør ikke så meget ud af at opkvalificere dem, der arbejder med børnene. Det er paradoksalt.
Selv tænker jeg, at det er rådet om guidet leg, der er det vigtigste her: Hvis man ikke har sprog nok – eller godt nok – til at lege rollelege med de andre børn, får man det ikke af sig selv. På den måde kan leg uden voksenhjælp blive til pas-dig-selv-pædagogik.
Så det er dét, vores vejledning skal gå på, når det handler om børnene med sproglige udfordringer: Disse børn har brug for voksnes hjælp til at lære sig et legesprog. Og de har brug for at lære det sammen med andre børn.
Kamp M (2018): Børn bruger sproget mest i legen; Børn&Unge (05:44-45)
← Sprogpakken nedlægges!
Hvad er en sprogforstyrrelse? →
243.729 hits
Gamle indlæg Vælg måned februar 2019 (2) januar 2019 (2) juni 2018 (3) maj 2018 (3) april 2018 (5) marts 2018 (6) februar 2018 (5) januar 2018 (3) december 2017 (7) november 2017 (6) oktober 2017 (6) september 2017 (10) august 2017 (8) juli 2017 (1) juni 2017 (8) maj 2017 (4) april 2017 (2) marts 2017 (3) februar 2017 (2) januar 2017 (3) december 2016 (1) oktober 2016 (1) september 2016 (3) august 2016 (4) juli 2016 (3) juni 2016 (5) maj 2016 (2) april 2016 (3) marts 2016 (5) februar 2016 (8) januar 2016 (4) december 2015 (4) november 2015 (5) oktober 2015 (9) september 2015 (5) august 2015 (4) juli 2015 (5) juni 2015 (10) maj 2015 (9) april 2015 (6) marts 2015 (6) februar 2015 (13) januar 2015 (8) december 2014 (8) november 2014 (7) oktober 2014 (13) september 2014 (8) august 2014 (9) juli 2014 (4) juni 2014 (2) maj 2014 (1) oktober 2013 (1) august 2013 (1) juni 2013 (1) marts 2013 (1) oktober 2012 (1) september 2012 (2) august 2012 (1) juli 2012 (1) maj 2012 (2) marts 2012 (1) februar 2012 (1) januar 2012 (1) oktober 2011 (3) september 2011 (2) august 2011 (1) juni 2011 (2) maj 2011 (3) april 2011 (8)
bøger 23
sprog 32